**Клас:** 3.

**Тэма:** “Я. Купала “Лістапад”, Я. Колас “Ясныя дні восені”

**Мэты:**

1. Пазнаёміць вучняў з асобай Янкі Купалы і яго творчасцю.
2. Сфарміраваць правільнае, асэнсаванае, беглае і выразнае чытанне ўголас.
3. Сфарміраваць чытацкія ўменні знаходзіць у вершаваным і празаічным творах з дапамогай выбарачнага чытання адказы на пытанні настаўніка.
4. Развіваць уменне бачыць вобразныя карціны, створаныя аўтарамі ў сваіх творах.
5. Акцэнтаваць увагу на коласаўскае захапленне прыгажосцю ясных дзён позняй восені, на яго шкадаванне аб расставанні з цёплымі восеньскімі днямі.

**Абсталяванне:** падручнік Літаратурнае чытанне. 3 клас. частка 1, перакладныя слоўнікі, раздатачны і дыдактычны матэрыял.

**Ход урока**

**I. Арганізацыйны момант.**

Празвінеў званок на наш адкрыты урок.

Сядайце, калі ласка.

Сёння на ўроку

мы будзем думаць, разважаць,

на пытанні адказваць,

план апавядання састаўляць

і выразна чытаць.

**II. Паведамленне тэмы урока.**

Сёння мы з вамі пазнаёмімся с цікавымі вершамі 2 пісьменнікаў. Але зараз, мы з вамі праверым, як вы выканалі дамашняе заданне.

**ІІІ. Праверка дамашняга задання.**

Пераказ апавядання Рыгора Ігнаценка «Лістападнік» па плане вучэбнага дапаможніка.

**IV.Фанетычная (маўленчая) размінка на вершы Ніны Галіноўскай.**

*На каньках*  
Едзе певень на каньках,    
Разагнаўся – проста жах.    
Ён праехаў увесь лёд

І з разгону – скок на плот.

Заспяваў: “Ку-ка-рэ-ку-у!

Заўтра можна на ра-ку-у”.

**V. Праца па новай тэме.**

\* Самастойнае чытанне вучнямі артыкула пра Янку Купалу.

\* Выразнае чытанне твораў настаўнікам.

- Які настрой верша: вясёлы ці сумны? Паразважайце.

- Як мяняецца настрой на працягу твора?

\* Чытанне верша, а затым і апавядання вучнямі ўголас спачатку цалкам, затым па строфах і абзацах.

\* Выбарачнае чытанне.

- З дапамогай якіх слоў Янка Купала малюе восеньскія лісты і галінкі? Прачытайце.

- Ці падабаецца паэту лістапад? Дакажыце.

**Фізхвілінка**

Гэй, лежабокі, хутчэй прачніцеся! (вучні ўстаюць)

І да сонца пацягніцеся.(пацягваюцца)

Мы зарадку пачынаем, (хадзьба)

Быць здаровымі жадаем!

Усе распрацоўваем рукі,(рыўкі рукамі)

У іх прага да навукі!

Ногі трэба нам размяць - (падскокі)

Раз, два, тры, чатыры, пяць!

– Зараз мы з вамі будзем знаёміцца с творам сябра Янкі Купалу. А імя яго – Якуб Колас.

– Калі ласка, прачытайце назву твора.

Як вы думаеце, аб чым пайдзе размова?

\*Чытанне настаўнікам.

- Якімі днямі восені захапляецца Якуб Колас? Падмацуйце адказ радкамі з твора.

- Як вы разумееце сэнс выразу “гнілая восень”? растлумачце.

- Дзе ў творы аўтар адзначыў сляды восені?

- Якія словы і выразы ажыўляюць восеньскія прыкметы? Прачытайце.

**VI. Замацаванне ведаў.**

\* Вылучэнне з твораў слоў і выразаў, якія паказваюць на вобразнае маўленне абодвух пісьменнікаў.

- Чым падобныя вершы “Восень” Сяргея Грахоўскага і “Лістапад” Янкі Купалы? Якая восень апісваецца ў кожным з іх?

\* Вызначэнне карцін восеньскай прыроды, асноўнай думкі абодвух твораў.

- Якая асноўная думка закладзена Якубам Коласам у гэтай пейзажнай замалёўцы?

**VIІ. Падвядзенне вынікаў урока. Рэфлексія.**

- Якія малюнкі можна намаляваць да твораў? Вусна апішыце іх.

– Які з твораў вам больш спадабаўся? Чаму?

– З творчасцю якіх пісьменнікаў мы з вамі пазнаёмілісь?

**VIІІ. Дамашняе заданне**

Верш «Лістапад» вывучыць на памяць.